Poštovani,

pozivamo Vas da Naručitelju Hrvatskoj energetskoj regulatornoj agenciji (dalje i tekstu Naručitelj), Ulica grada Vukovara 14, 10 000 Zagreb, dostavite ponudu za najam fotokopirnih uređaja.

Tehnička specifikacija predmeta nabave nalazi se u Troškovniku najma fotokopirnih uređaja (zajedno dalje u tekstu: Ponudbeni troškovnik), a koji su prilog ovome pozivu. Količine navedene u Ponudbenom troškovniku su okvirne količine.

Procijenjena vrijednost nabave je 150.000,00 kn bez PDV-a, a kriterij za odabir je ekonomski najpovoljnija ponuda čiji je kriterij najniža cijena.. Ponuditelj mora ponuditi cjelokupan predmet nabave iz Ponudbenog troškovnika.

U tablicu Ponudbenog troškovnika Ponuditelj mora na za to predviđenim praznim mjestima, prema odgovarajućim stavkama, upisati jediničnu i ukupnu cijenu stavke odnosno popuniti zahtijevane mogućnosti kod tehničke specifikacije.

Ponudbeni troškovnik potrebno je ispuniti, potpisati i ovjeriti pečatom, te priložiti ponudi. Pri upisivanju NE SMIJU se dodavati redovi ili stupci, ili na bilo koji drugi način mijenjati format tablice. Ponuda mora zadovoljiti sve stavke Tehničke specifikacije kopirnog uređaja TIP 1 i TIP2.

Cijene u ponudi trebaju biti izražene u kunama i bez PDV-a. Cijena ponude piše se brojkama i slovima. Ako se iznosi u brojkama i slovima razlikuju, mjerodavan je iznos izražen slovima. Iznos PDV-a potrebno je zasebno iskazati. Zasebno se iskazuje i ukupan iznos ponude sa PDV-om.

U cijenu ponude bez poreza na dodanu vrijednost moraju biti uračunati svi troškovi i popusti.

Ponuđeni iznos ne smije prelaziti procijenjenu vrijednost nabave, u protivnom Naručitelj zadržava pravo odustanka od sklapanja ugovora. Usluga najma obuhvaća:

* Trošak instalacije i konfiguracije uređaja na adresi Naručitelja
* Trošak redovnog održavanja, servisa uređaja
* Trošak tonera, bubnjeva, rezervnih i potrošnih dijelova
* Trošak zamjenskog uređaja
* Putni trošak i rad servisera
* Usluga zbrinjavanja i odvoza praznih tonera i bubnjeva

Cijena usluge mora obuhvatiti svaki jednostrani ispis (kopija) formata A3 koji se naplaćuje kao dva jednostrana ispisa (kopije) A4 formata. Zatim, obostrani ispis (kopija) koji se naplaćuje kao dva jednostrana. Ponuda mora imati rok valjanosti minimalno 30 dana od roka za dostavu ponuda. Rok isporuke fotokopirnih uređaja je 24. ožujka 2017.

Naručitelj će vršiti plaćanje u roku od u roku 15 (petnaest) dana od dana primitka računa ispostavljenog za prethodni mjesec.

Putem Obavijesti o odabiru najpovoljnije ponude odabire se najpovoljnija ponuda ponuditelja s kojim će se sklopiti ugovor o nabavi, a koji je potrebno sklopiti nakon odabira najkasnije, do 24. ožujka 2017. Ugovor će se sklopiti na razdoblje od 1 (jedne) godine. Tokom trajanja ugovora, cijena ponude najma mora biti nepromijenjena.

Molimo vas da svoju ponudu s popunjenim Ponudbenim troškovnikom i Ponudbenim listom iz priloga dostavite najkasnije do 8. ožujka 2017., do 10:00 sati na urudžbeni zapisnik Naručitelja, 3. kat, soba 308 ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačen naziv i adresa ponuditelja te naziv i adresa Naručitelja i oznaka sljedećeg sadržaja:

Hrvatska energetska regulatorna agencija

Ulica grada Vukovara 14, 10000 Zagreb

BAGATELNA NABAVA ROBE

,,NAJAM FOTOKOPIRNIH UREĐAJA“

- NE OTVARAJ -

Valjanom ponudom smatrat će se ponuda koja stigne do navedenog datuma i vremena i uz koju će biti priloženi popunjeni Ponudbeni Troškovnik i Ponudbeni list.

U slučaju nejasnoća prilikom popunjavanja Ponudbenog Troškovnika (Troškovnika najma fotokopirnih uređaja ili Tehničke specifikacije), molimo kontaktirati g. Matiju Belju, na broj telefona 01-6323-768 ili na e-mail: [mbeljo@hera.hr](mailto:mbeljo@hera.hr).

Srdačan pozdrav,

Matija Beljo, mag. ing. el.

Odjel za informacijsku i komunikacijsku tehnologiju

Hrvatska energetska regulatorna agencija

Ulica grada Vukovara 14  
10000 Zagreb  
Tel: 01 6323 768  
Mob: 091 6323 768  
e-mail: [mbeljo@hera.hr](mailto:mbeljo@hera.hr)